
ŠAKIŲ RAJONO SAVIVALDYBĖS TARYBA

SPRENDIMAS
DĖL RAJONO SAVIVALDYBĖS TARYBOS 2014 M. SAUSIO 30 D. SPRENDIMO Nr. T-25 DALINIO PAKEITIMO
2014 m. kovo 27 d. Nr. T-94
Šakiai
 
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, Piniginės socialinės paramos nepasiturintiems gyventojams įstatymo (Žin., 2003, Nr. 73-3352; 2006, Nr. 130-4889; 2011, Nr. 155-7353) 23 straipsnio 2 dalies 1 punktu bei Socialinės apsaugos ir darbo ministro 2012 m. gegužės 24 d. įsakymu Nr. A1-255 ,,Dėl Telkimo visuomenei naudingai veiklai atlikti tvarkos aprašo patvirtinimo“ (Žin., 2012, Nr. 60-3042), nusprendžia: 

1. Pakeisti iš dalies rajono savivaldybės tarybos 2014 m. sausio 30 d. sprendimo Nr. T-25 „Dėl gyventojų telkimo visuomenei naudingai veiklai atlikti tvarkos aprašo tvirtinimo“ 2 priedą „Visuomenei naudingos veiklos atlikimo sutartis“:

1.1. išbraukiant 4.2.1. punkte žodžius „darbo drabužiais ar asmeninėmis saugos ir sveikatos priemonėmis bei apmokyti juos dėvėti ar jais naudotis“;

1.2. išbraukiant žodžius „4.2.2. teikti maitinimą“;


1.3. išbraukiant žodžius „4.2.3. kompensuoti turėtas išlaidas (kelionės, nakvynės ir kitas), susijusias su atliekama visuomenei naudinga veikla, ir pagrįstas šių išlaidų faktą patvirtinančiais dokumentais (įrašyti kompensuojamas išlaidas)“.


 2. Visuomenei naudingos veiklos atlikimo sutartį išdėstyti nauja redakcija (priedas Nr. 1)


3. Pakeisti iš dalies sprendimo 6 priedą „Asmenų, kurie atliko ir neatliko visuomenei naudingos veiklos, sąrašas“, vietoj žodžių „Asmens gyvenamoji vieta“ įrašyti „Pastabos apie atliktos veiklos pobūdį, seniūno rekomendacija dėl socialinės paramos skyrimo“ ir išdėstyti sekančiai (priedas Nr. 2).

